कहते हैं कि दुख के पाँच चरण होते हैं।
दिन 97
इनकार, क्रोध, सौदेबाजी,
डिप्रेशन और अंत में स्वीकृति।
पर मुझे नहीं लगता कि "चरण" शब्द इस्तेमाल करना सही है।
यह तो स्तरों की तरह लगते हैं, जैसे कि कंप्यूटर गेम में स्तर होते हैं।
आप पहला स्तर पूरा करने के बाद ही दूसरे स्तर पर आगे बढ़ सकते हैं।
कुछ लोग किसी एक स्तर पर हमेशा के लिए अटके रह जाते हैं क्योंकि यह बहुत कठिन होता है,
जैसे "मारियो कार्ट" में रेनबो रोड है।
यह बात किस मूर्ख ने बनाई है?
वेयर इज़ वांडा?
पहला. इनकार
सब कुछ ठीक है।
यह एक ग़लतफ़हमी है।
मुझे यक़ीन है कि वे आम, सामान्य लोग हैं,
और एक बार वे वापस आ जाएँ, तो हम इस मामले को सुलझा लेंगे।
तुम्हें "सामान्य लोग" लगते हैं?
"सामान्य लोग," डीडो?
उनके पिछवाड़े में एक गुप्त बंकर है।
और उनकी छोटी लड़की ने तुम पर लगभग वार कर ही दिया था।
क्रॉसबो से।
इंटरनेट के अनुसार,
वे अपने अगले शिकार की तलाश में जंगलों में छानबीन कर रहे हैं।
कार्लोटा, तुम सचमुच यह तो नहीं मानती कि ये लोग नरभक्षी हैं?
हाँ।
तीन महीने पहले तक मुझे इस बात पर यक़ीन नहीं होता, डीडो।
लेकिन उस वक़्त मुझे इस बात पर भी यक़ीन नहीं होता
कि मेरी थेरेपिस्ट अपने पति को बालाक्लावा पहनाती है
ताकि वह नाटक कर सके कि वह एक चोर के साथ यौन संबंध बना रही है।
ना इस बात पर कि मेरा भाई एक पालतू बाघ खरीदेगा।
मुझे इस बात पर यक़ीन नहीं होता...
कि हमारी बेटी ग़ायब हो जाएगी।
और मुझे इस बात पर तो यक़ीन बिल्कुल नहीं होता
कि मेरा पति महीनों तक मेरे मुँह पर झूठ बोल सकता है।
मुझे अपना फ़ोन दो।
क्यों?
तुम्हारी क्या योजना है?
मैं पुलिस को बुला रही हूँ। वे हमें यहाँ से निकाल सकते हैं।
यहाँ कोई मोबाइल सेवा नहीं है। बहुत बढ़िया।
हाँ, ये दीवारें बहुत अच्छी तरह से बनाई गई हैं।
शायद इन पर सीसे की परत भी हो।
बहुत ज़बरदस्त बनाया है।
जैकपॉट लग गया।
वैसे यह थोड़ा रोमांटिक है।
हिम्मत भी मत करना।
ये लोग ज़रूर प्रेपर्स होंगे।
वे क्या होंगे?
प्रेपर्स।
वह लोग जो सोचते हैं कि कयामत आने वाली है।
हाँ।
काश कि यह कयामत ज़ल्दी आ जाए और सब ख़त्म कर दे।
मैं एक प्रेपर के साथ काम करता था।
वह एक बेहतरीन प्लास्टरर था।
लेकिन बाद में हमें पता चला कि वह अपना ही पेशाब पीता था।
सुनो! हमें यहाँ से निकालो!
- कार्लोटा। - हमें बाहर निकालो!
कार्लोटा, हम कुछ न कुछ रास्ता निकाल लेंगे।
हो सकता है कि बाहर जाने का कोई दूसरा रास्ता हो।
मैं दोबारा हैच खोलने की कोशिश करता हूँ।
क्या पता उसने इस पर ताला ना लगाया हो।
नहीं। उसने सच में ताला लगाया हुआ है।
लक्ष्य निष्प्रभावी कर दिया गया है।
शीघ्र ही राष्ट्रपति को सूचित किया जाएगा।
अमेरिकी जनता...
दिन 97
दिन 02
सुनो। मुझे नहीं पता था कि तुम्हें क्या पसंद है, इसलिए मैं तुम्हारे लिए चिकन टेरीयाकी ले आया।
यह मुझे पसंद है।
लेकिन फिर मैंने सोचा, क्या पता तुम शाकाहारी हो।
तो मैं वापस गया और एक वेजी सैंडविच ले आया।
मैं शाकाहारी नहीं हूँ।
ठीक है, अच्छा है।
क्योंकि यह दिखने में भद्दा लग रहा है।
ठीक है, क्रिस, अब असली बात करें।
मैं लगभग दो दिनों से यहाँ हूँ।
ज़्यादातर लापता लोगों का पहले 48-72 घंटों में पता लगा लिया जाता है।
जिसका मतलब, आँकड़ों के अनुसार,
वे अगले 36 घंटों तक मुझे लेने आ जाएँगे।
बस कुछ समय की बात है।
सभी के लिए यही अच्छा होगा कि तुम मुझे जाने दो।
बिल्कुल।
- मुझे बस इन्हें उतारना है, है ना? - मैं गंभीर हूँ।
मैं तुम्हारे बारे में एक शब्द भी नहीं बोलूँगी।
तुम मेरे साथ अच्छे से रहे।
तुम मेरे लिए एक सैंडविच लाए हो।
मैं तुम्हें एक मौक़ा दे रही हूँ, क्रिस।
तुम मुझे मौक़ा दे रही हो?
ठीक है, अगर तुम ऐसा बनना चाहते हो। ठीक है।
सुंडर्सहाइम इतना बड़ा नहीं है।
तुम्हें पता है कि यहाँ कितनी बार 17 साल की कोई ख़ूबसूरत लड़की ग़ायब होती है?
- कभी नहीं। - क्या तुमने अभी ख़ुद को ख़ूबसूरत कहा?
मैं यहाँ आराम से रहूँगी, अपना सैंडविच खाऊँगी
और खोज दल के दरवाज़े पर दस्तक देने का इंतज़ार करूँगी।
और तब तुम कहोगे...
"वांडा, वांडा, प्लीज़ उन्हें बताओ कि मैंने तुम्हारे लिए चिकन सैंडविच ख़रीदा था!"
और मैं कहूँगी, "माफ़ करना, यार।"
"मैं सदमे में हूँ और यह आदमी बहुत बुरा है,
और इसे जेल ज़रूर जाना चाहिए।"
वहाँ तुम्हें टूथपेस्ट की ट्यूब की तरह इधर-उधर इस्तेमाल किया जाएगा।
हो गया?
मैं बाथरूम कहाँ जाऊँगी?
- मज़ाक़ चल रहा है। - यह कोई होटल नहीं है, वांडा।
हम दोनों के लिए ही यह कैसे काम करेगा?
क्या तुम वाक़ई रोज़-रोज़ एक बाल्टी मल लेकर सीढ़ियों से ऊपर-नीचे आना-जाना चाहते हो?
क्रिस, मैं तुम्हें एक बात बता दूँ।
तुम इस अपराध से बचकर नहीं निकल सकते।
तुम कोई असली अपराधी नहीं हो।
पुलिस घर-घर जाकर तलाशी ले रही है।
वे किसी भी पल यहाँ आ जाएँगे
और मुझे ढूँढ लेंगे, और तुम जेल चले जाओगे!
तुम मेरे सिर में दर्द कर रही हो। बहुत हो गया!
मुझे जाने दो!
मुझे माफ़ करो।
क्रिस!
सुनो, यह तुम्हारे लिए आखिरी मौक़ा है! मैं तुम्हें चेतावनी दे रही हूँ।
क्रिस!
दूसरा. क्रोध
तुम सच में यह कैसे करते हो, डीडो?
सच में।
तुम सबसे ख़राब, संभावित स्थिति को लेकर चलते हो, और किसी तरह
- उसमें घुसकर उसे और भी बदतर बना देते हो। - ठीक है...
मैं तुम्हारे पीछे क्यों आई?
मेरा मतलब, मेरी तरफ से सब ख़त्म हो गया था।
हमारा रिश्ता समाप्त हो चुका था।
मैं आज़ाद थी।
तुम मेरी जिम्मेदारी नहीं थे।
और फिर...
मुझे एहसास हुआ तुम फिर से कुछ बहुत ही बेवकूफी भरा काम करने जा रहे हो।
और मैंने क्या किया?
मैं तुम्हारे पीछे आई।
जैसा कि मैं हमेशा करती हूँ।
किसी बेवकूफ़ की तरह।
मुझे तुम्हें अकेले ही जाने देना चाहिए था,
और फिर तुम पर कोई बच्चा क्रॉसबो से वार करता
और फिर सब ख़त्म हो जाता।
मेरी ओर किसी घायल ऊदबिलाव की तरह मत देखो, जैसे कि मुझे तुम्हारे लिए बुरा लगना चाहिए।
मुझे तुम्हारे लिए बुरा नहीं लग रहा। मुझे ख़ुद के लिए बुरा लग रहा है!
रोओ मत।
रोने मत लगना!
मैं रो नहीं रहा।
- बस करो! - मैं कोशिश कर रहा हूँ।
मैं तुम्हें रोने से मना कर रही हूँ, डीडो।
तो, इनके पास यहाँ क्या है?
सूखा माँस।
डिब्बाबंद अनानास।
स्वादिष्ट, स्वादिष्ट, स्वादिष्ट! डिब्बाबंद बीन्स।
डिब्बाबंद बीन्स बारबेक्यू स्टाइल में।
उम्मीद है कि तुमने कुछ एयर फ्रेशनर पैक किए होंगे, पागल लोगों।
वाह, बहुत बढ़िया!
चावल! चावल।
तुम इन्हें कहाँ पकाने वाले हो, जीनियस लोगों?
तुम यह चावल कहाँ पकाने वाले हो?
कभी-कभी वे मौज-मस्ती भी करते हैं।
कार्लोटा, शायद...
ठीक है।
ठीक है, डीडो।
तुम्हारी क्या योजना थी?
सारा पैसा ख़त्म होने तक ऐसे करते रहना
और उम्मीद करना कि जब सरकारी नाजिर आकर हमारा फर्नीचर उठाने भी लगें, तब भी मुझे भनक ना लगे?
मैं ऐसी स्थिति नहीं आने देता।
तुमने अपनी नौकरी जाने के बारे में मुझसे बात क्यों नहीं की?
हम दोनों साथ में एक टीम की तरह कोई न कोई समाधान निकाल ही लेते।
मैं नहीं बता सका क्योंकि...
क्योंकि क्या?
कुछ नहीं। तुम सही कह रही हो। मुझे तुम्हें बता देना चाहिए था। मुझे माफ़ कर दो।
- नहीं। तुम क्या कहने वाले थे? - मैं कुछ भी नहीं कहने वाला था।
- हाँ, तुम कहने वाले थे। - नहीं।
तुमने कहा "क्योंकि" और आमतौर पर "क्योंकि" के बाद कुछ और भी आता है।
कार्लोटा, छोड़ो इसे।
क्योंकि क्या, डीडो?
क्योंकि...
बीते दिनों में...
तुम्हारे...
क्रोध की समस्या बहुत बढ़ रही है।
क्रोध की समस्या?
मुझे कोई क्रोध की समस्या नहीं है!
हाँ। ठीक है।
सुनो! सुनो!
हमें यहाँ से बाहर निकालो!
तुम कमीने लोगों!
हमारे सड़ने से पहले आकर हमें खा लो!
- सही कहा। - सुनो!
तुम कुछ क्यों नहीं कर रहे हो?
- मैं क्या करूँ? - पता नहीं!
कोई रास्ता खोजो। कोई योजना सोचो!
ऐसे बेवकूफ़ की तरह बैठे रहने के बजाय कुछ करो!
यह...
ओह, वाह।
- क्या? - कुछ नहीं।
हाँ?
यह इंसान भगवान जाने कितने दिनों तक यहाँ रहने के लिए तैयारी कर रहा है।
क्या उसे ज़रूरतें पूरी करने की इजाज़त नहीं है?
ज़रूर। बिलकुल है।
किसी को शर्मिंदा करके मज़ाक़ मत बनाओ, डीडो।
मैं किसी को शर्मिंदा नहीं कर रहा हूँ। इसके विपरीत। मैं प्रभावित हुआ।
ये बहुत अच्छे से तैयारी करने वाले प्रैपर्स हैं।
बहुत सोच समझकर काम किया है।
एक हवसी प्रैपर कितनी अच्छी तरह तैयारी कर सकता है, अगर हवसी प्रैपर ने हवस की चीज़ें तैयार की हैं, तो?
डीडो, तुम्हें देखकर घिन आ रही है।
दिन 13
ठीक है। गुस्सा मत करना।
मैंने तुम्हारे कपड़े धोए थे
और वे मेरी दादी के पुराने सामान के ढेर में चले गए थे,
और उन्होंने उन्हें रिसाइकिल बिन में डाल दिया।
इसलिए मैं तुम्हारे लिए कुछ नए कपड़े ख़रीदने पुराने कपड़ों की दुकान पर गया था,
पर मुझे तुम्हारे कपड़ों का साइज़ नहीं पता था।
वैसे, इसका मतलब यह हुआ कि मैं लंच के समय की भीड़ के बाद ही
सैंडविच की दुकान पर पहुँच पाया,
तो तब तक उनके यहाँ की सभी अच्छी चीज़ें ख़त्म हो चुकी थीं।
तो मुझे टूना लेना पड़ा...
वांडा?
मैं अब और सहन नहीं कर सकती!
मैं बाल्टी में शौच नहीं करूँगी।
और अगर मुझे एक और सैंडविच खाना पड़ा,
तो मैं किसी का क़त्ल कर दूँगी!
- मैं साँस नहीं ले पा रहा हूँ, वांडा। - मुझे इसकी परवाह नहीं है।
माफ़ कर दो।
मुझे माफ़ कर दो।
हे भगवान! यह घिनौनी बात है।
तुमने तो मुझे मार ही डाला था।
वही तो करना था, क्रिस।
यार।
तुमने मुझे यहां बंद कर दिया है।
और तुमने अपनी उँगली मेरी आँख में घुसा दी, पागल।
तुमने मेरा गला घोंट दिया था!
तुम मुझे अंधी कर सकते थे!
और मैंने तुम्हें कहा था, मुझे बदबूदार टूना पसंद नहीं है!
यार, तुम्हें क्या हो गया है?
मैं दो हफ़्तों से एक बूढ़ी औरत के तहख़ाने में बंद हूँ!
मुझे यह हो गया है!
यार, जब मैं यहाँ से बाहर निकलूँगी ना, तो तुम नहीं बचोगे।
तुम्हें अंदाज़ा नहीं है
कि मैं कितने सच्चे-अपराध पर आधारित पॉडकास्ट में जाऊँगी।
मैं यही कहूँगी कि तुमने मेरे साथ हर तरह की बदसलूकी की।
और फिर लोग कहेंगे, "वाह, उस क्रिस लड़के का दिमाग़ सच में ख़राब है।"
और वे तुम्हारा "तहख़ाने वाला पागल" जैसा कोई नाम रख देंगे।
और किशोर बच्चे टिकटॉक पर तुम्हारे ऊपर वीडियो बनाएँगे।
और कोई इस कहानी पर एक फ़िल्म बना लेगा और किसी घटिया से आदमी को तुम्हारा किरदार निभाने के लिए देगा।
और वह कहेगा, "हैलो, मैं क्रिस हूँ।
मैं एक हवसी हूँ, जिसे लड़कियों को तहख़ाने में बंद करना पसंद है।"
तुम बहुत बुरी हो।
- मैं बुरी हूँ? - हाँ!
तुम बुरी इंसान हो।
मुझे अब याद आया। तुम स्कूल में भी बहुत बुरी थी।
क्या कहा?
तुम और वे लड़कियाँ जिनके साथ तुम घूमती रहती थीं।
तुम्हारा बहुत ही बुरी लड़कियों वाला दल था।
- यह सच नहीं है। - यही सच है।
हमेशा सोशल मीडिया पर यह बेकार सा मानसिक युद्ध छेड़े रखती थीं।
"क्या मैं इस पोस्ट को पसंद करूँगी?"
"मैं किसे टैग करूँगी?"
"मैं यह कैसे पक्का करूँ कि जिन लोगों को इस पार्टी में आमंत्रित नहीं किया गया है, वे भी यह जान सकें
कि यह कितनी शानदार पार्टी है?"
उन लड़कों से फ़्लर्ट करना,
जो यह जानते थे कि तुम उनकी पहुँच से बाहर हो,
बस इतना कि वे एक छोटे से पल के लिए यह सोचें
कि उन्हें भी मौक़ा मिल सकता है।
और फिर तुम उन्हें फ्रेंड ज़ोन में वापस धकेल देती थीं!
- क्या तुम मेरे बारे में ऐसा सोचते हो? - क्या?
क्या मैं सोचता हूँ कि तुम लोकप्रिय और आकर्षक हो?
हाँ।
क्या मुझे लगता है कि इससे तुम्हें सामाजिक तौर पर ताकत मिलती है?
हाँ, बिल्कुल।
ज़्यादातर वक़्त तो तुम्हें शायद यह भी पता नहीं होता कि तुम क्या कर रही हो।
मैं सुंदर और लोकप्रिय हूँ तो इस बारे में कुछ कर तो नहीं सकती।
देखा! यह बात कि तुम ख़ुद को सुंदर और लोकप्रिय भी कह सकती हो,
- यही तो समस्या है! - ऐसा तुमने अभी कहा था!
हाँ, पर जब दूसरे लोग ऐसा कहते हैं तो बात अलग होती है!
तुम्हें ख़ुद के बारे में ऐसा नहीं कहना चाहिए!
मान लो... ठीक है, भले ही ऐसा कभी नहीं होने वाला...
पर मान लो कि तुमने मेरे बारे में कुछ अच्छा कहा।
जैसे कि, "क्रिस, तुम बहुत..."
"तुम्हारे बाल अच्छे हैं।"
मैं फिर भी कभी नहीं कहूँगा, "अरे, हाँ, मेरे बाल अच्छे हैं।"
क्योंकि मुझे इस पर कभी यक़ीन नहीं होगा!
और क्या यह अच्छी बात है?
माफ़ करना कि मैं तुम्हारे लिए टूना लेकर आया।
क्रिस?
हाँ?
तुम्हारे बाल अच्छे हैं।
तीसरा. सौदेबाजी
हाथ सिर के पीछे रखो! दीवार की तरफ मुँह करो!
मेरे पास एआर-15 है।
अगर तुमने चालाकी करने की कोशिश की, तो मैं इसे चला दूँगी।
- वह एक बंदूक है। - दीवार की ओर मुँह करो!
हाँ।
दीवार की ओर मुँह कर लिया है।
मैं अब अंदर आ रही हूँ। अगर तुम अपने हाथों को अपने सिर के पीछे रखकर
दीवार की ओर मुँह करके नहीं खड़े हुए...
हाथों को सिर पर रखो।
...तो मैं इसे एक आक्रामक कृत्य मानकर गोली चला दूँगी।
- समझ गए? - हाँ, हाँ।
मेरी बात समझ गए?
- हाँ, हाँ, हाँ! - हाँ! हम समझ गए, हाँ!
हे भगवान।
डीडो, वह क्या है?
दीवार की ओर मुँह करो!
हम अच्छे इरादे से आए हैं।
तुम कौन हो और मेरी संपत्ति पर क्या कर रहे हो?
हम... हम कार्लोटा और डीडो क्लैट हैं।
हम घुसपैठ करने के लिए माफ़ी चाहते हैं,
पर हम अपनी बेटी की तलाश कर रहे हैं जो लापता हो गई है।
उसका नाम वांडा है।
क्या हमें उन्हें मारना होगा, मम्मी?
अभी नहीं, प्रिय।
अभी नहीं।
अब वे तुम्हारे कैदी हैं, प्रिय।
- क्या तुम इन्हें बाँधना चाहोगी? - हाँ।
हाँ? यह लो, स्वीटी।
हाँ, बढ़िया।
तुम बहुत अच्छा कर रही हो।
- अब! - अरे!
तुम बहादुर हो।
बंदूक नीचे रखो, नहीं तो मैं इसकी गर्दन मरोड़ दूँगा।
हे भगवान, डीडो। हाँ!
- बंदूक नीचे रखो! - ठीक है।
अचानक से कोई हरकत मत...
हा!
- डीडो! - लगता है उसने अंडकोष तोड़ दिया।
- क्या मैंने ठीक किया, मम्मी? - तुमने बहुत अच्छा किया।
अविश्वसनीय है। तुम सबसे अच्छी हो।
अब ऊपर जाओ, ठीक है? सोने का वक़्त हो गया है।
बाक़ी मैं संभाल लूँगी। वह मुझे दे दो।
मैं तुम्हें बहुत प्यार करती हूँ, प्रिय। बहुत ज़्यादा।
मैं भी आपको प्यार करती हूँ।
ठीक है, तो। घूम जाओ। अपने हाथ पीठ के पीछे करो।
मुझे माफ़ कर दो। मैंने बेवकूफ़ी कर दी।
बिल्कुल सही कह रहे हो।
अपने हाथ पीठ के पीछे करो।
बहुत कस दिया है। तुम त्वचा को दबा रही हो!
हाँ। घुटनों के बल बैठो! तुम दोनों!
सुनो। मुझे नहीं मालूम तुम कौन हो।
लेकिन मैंने कभी किसी सरकारी एजेंसी में तुम्हारे जैसा दिखने वाला कोई व्यक्ति नहीं देखा।
मेरा अंदाज़ा है कि तुम किसी प्रकार के वामपंथी,
जागरूक, समाजसेवी, गुरिल्ला समूह से जुड़े हुए हो, है ना?
मेरे जैसे ईमानदार देशभक्तों के लिए समस्याएँ खड़ी करने की कोशिश कर रहे हो, हँ?
या शायद पूरे केएनआर के लिए समस्याएँ खड़ी कर रहे हो।
- हम तो गए। - माफ़ करना।
केएनआर?
नए साम्राज्य के बच्चे!
जैसे कि तुम्हें यह पहले से पता नहीं था।
हम तो बस सामान्य माता-पिता हैं।
हमारी बेटी ग़ायब हो गई है।
अगर तुम्हें लगा कि तुम्हारी बच्ची यहाँ है तो तुमने पुलिस को क्यों नहीं बुलाया?
क्योंकि...
क्योंकि पुलिस बिल्कुल बेकार है?
ख़ैर, इस बात पर हम सहमत हैं।
हाँ, वही तो।
अपना ख़्याल ख़ुद रखना होगा। अपने परिवार की रक्षा ख़ुद करनी होगी।
आप ज़रूर यह समझ सकती हैं ना?
हाँ। यह सच है।
मुझे प्रतिष्ठान पर ज़रा भी भरोसा नहीं है।
इसीलिए मैं टॉनी को ख़ुद घर पर ही पढ़ा रही हूँ।
- सच में? - हाँ,
वह पाँच साल की उम्र में ही हथियार चलाना सीख गई थी।
और छह साल तक वह खरगोश पकड़कर मारना और उसकी खाल उतारना सीख गई थी।
वाह, अच्छी बात है।
और मुझे यक़ीन है कि आप अपनी बेटी की रक्षा करने के लिए कुछ भी करेंगी?
हाँ।
क्या इसका मतलब हम जा सकते हैं?
प्लीज़, हमें यहाँ नीचे मत छोड़िए! प्लीज़!
क्या आप कम से कम इस रस्सी को ढीला कर सकती हैं?
मैं क्लॉस्ट्रोफोबिक हूँ!
हे भगवान!
मैं सच में क्लॉस्ट्रोफोबिक नहीं हूँ, मैं बस ऐसे ही कह रहा था।
दिन 33
यह नाटक बहुत बेकार है।
इसमें क़त्ल और वेश्यावृत्ति के अलावा कुछ नहीं है।
मिस्टर न्युबर्ट को ऐसा क्यों लगा कि यह 13 साल के बच्चों के लिए सही होगा?
क्या हम "कैट्स" नाटक नहीं कर सकते थे?
अब अगर उसके बारे में सोचता हूँ तो अजीब लगता है।
तुम कितने साल की थी? बारह?
वेश्या का किरदार निभाने के लिए यह बिल्कुल सही उम्र है।
मुझे यही आख़िरी सामान्य बात याद है।
क्या? सोलह साल की उम्र में सीरियल किलर का किरदार निभाना?
नहीं। यह मेरे माता-पिता की मौत से पहले की गर्मियों की बात है।
बंद करो
- आओ। - नहीं।
- चलो भी। प्लीज़, प्लीज़। - नहीं।
मुझे पता है कि कब बाहर जाना है
और कब अंदर रहना है
काम को पूरा करना
चलो भी।
- चलो! - सब ठीक है, सब ठीक है।
मैं अखबार पढ़ती हूँ
लेकिन चीज़ें कभी नहीं बदलतीं
मैं बारिश में लेटी हुई हूँ
नहीं, "हवा में।"
बाय-बाय
हाँ।
- पर मैं कोशिश करता हूँ - पर मैं कोशिश करती हूँ
- मैं कोशिश करता हूँ - मैं कोशिश करती हूँ
मैं कभी नहीं चाहूँगी
मॉडर्न लव
- मेरे साथ चलता है - मॉडर्न लव
- पास से गुज़र जाता है - मॉडर्न लव
- मुझे समय पर चर्च पहुँचा देता है - मुझे समय पर चर्च पहुँचा देता है
मेरे पास तुम्हारे लिए कुछ है।
हे भगवान! नहीं!
पुरानी चीज़ों की दुकान में यह कई सारी पड़ी थीं।
"गर्ल्स टीम।"
"फाइटिंग बीट 2।"
"आइस ट्विस्टर?"
"मॉथमैन।"
द मॉथमैन!
मैंने इनमें से किसी के बारे में कभी नहीं सुना।
मैंने भी नहीं, पर यह सब मिलाकर तीन यूरो की थीं, तो...
अरे, मैं शिकायत नहीं कर रही हूँ।
आजकल, मैं चौथी बार "24" का दूसरा सीज़न देख रही हूँ
और अगर मुझे एक बार और किम बॉअर को उस तेंदुए से मिलते हुए देखना पड़ा, तो...
तो, शुक्रिया।
मुझे तुमसे कुछ बात करनी है।
तो...
मैं जानती हूँ कि तुम जिस स्थिति में हो, वह बहुत गड़बड़ है।
और मैं जानती हूँ कि लुकास जिन लोगों के लिए काम करता है वे बेहद खतरनाक हैं,
इसीलिए तुम मुझे जाने नहीं दे सकते।
- वांडा, मैं... - नहीं, प्लीज़, प्लीज़। बस मेरी बात सुनो।
मैं सोच रही थी।
क्यों ना हम उन लोगों का खुलासा कर दें?
तुमने कहा था... कि लुकास किसी "बिग बॉस" के बारे में बात कर रहा था।
मुझे नहीं पता। उसने "किंग" बोला था,
पर मुझे नहीं पता कि यह उसका नाम है या उपनाम।
ठीक है। किंग।
यह एक शुरुआत है।
ठीक है, तो चलो मान लेते हैं कि किंग ने ही
लुकास को उस महिला को मारने का आदेश दिया था।
सवाल यह है :
उसने ऐसा क्यों किया?
वह क्या छिपाने की कोशिश कर रहा है?
- वह महिला पत्रकार थी, है ना? - हाँ।
मुझे लगता है कि वह कोई ऑनलाइन वीडियो वग़ैरह बनाती थी।
पत्रकार। ठीक है।
प-त्र-कार।
तो अगर तुम एक पत्रकार को मारते हो,
तो वह इसलिए क्योंकि उसे कुछ ऐसा पता चला है जिसे तुम गुप्त रखना चाहते हो।
यह रहा।
तो अगर हम दोनों यह पता लगा लें कि वह क्या है,
तो हम पुलिस के पास जा सकते हैं।
बुरे लोग जेल चले जाएँगे, मैं घर जा सकती हूँ और तुम बच जाओगे।
हम एक टीम होंगे। जैक बॉअर और टोनी अल्मेडा की तरह।
हाँ, ज़रूर।
तुम और मैं मिलकर सुंडर्सहाइम के पूरे संगठित अपराध नेटवर्क को बस ऐसे ही ख़त्म कर देंगे?
- हाँ, क्यों नहीं? - वांडा।
मैं हमेशा के लिए यहाँ नहीं रह सकती।
कभी ना कभी मैं या तो भाग जाऊँगी या कोई संदेश बाहर भेज दूँगी।
या पागल हो जाऊँगी और टीवी से तुम्हारे सिर पर वार कर दूँगी।
और अगर इनमें से कुछ भी काम नहीं आया, तो मैं आत्महत्या कर लूँगी।
ऐसा मत कहो।
मैं सच कह रही हूँ। मैं किस चीज़ के लिए जीऊँगी?
"आइस ट्विस्टर" के लिए?
या फिर हम मिलकर काम कर सकते हैं और कोई योजना बना सकते हैं।
जिससे किसी ना किसी तरह हम दोनों को सही सलामत इससे बाहर निकाल लें।
मेरा मतलब, सच में, तुम क्या खो सकते हो?
चौथा. डिप्रेशन
मुझे माफ़ कर दो।
डीडो, मत करो।
मैं...
मैं माफ़ी चाहता हूँ।
और सिर्फ़ इस बात के लिए नहीं।
हमें एक बंदूकधारी दक्षिणपंथी चरमपंथी के बंकर में बंद करवाने के लिए नहीं।
मैं इस बात के लिए भी माफ़ी चाहता हूँ कि मैंने तुम्हें नौकरी से निकाले जाने के बारे में नहीं बताया।
मैं...
मैं बहुत शर्मिंदा था।
जब भी मेरे परिवार को मेरी सबसे ज़्यादा ज़रूरत होती है, मैं गड़बड़ कर देता हूँ।
- हमेशा। हर बार। - डीडो।
कार्लोटा, यह सच है।
इस बारे में सोचो।
जैसे, जब ओले का जन्म हुआ और डॉक्टरों ने कहा कि वह बहरा है।
मैं तुरंत घबरा गया और टूट गया था,
और तुमने कहा था, "डीडो, खुद को संभालो।
इससे कोई फ़र्क़ नहीं पड़ता।
इस वजह से हम उससे कोई कम प्यार नहीं करेंगे"...
- हाँ। - और बेशक, तुम सही थी।
इस वजह से कोई भी बदलाव नहीं आया।
लेकिन उस पल में, तुम चट्टान थी, मैं नहीं।
और जब वांडा ग़ायब हुई, तब भी यही हुआ।
उस दिन से, मैं ख़ुद को...
बहुत नाकारा महसूस करता हूँ।
एक पिता होने के नाते, अपने परिवार की देखभाल करना मेरा काम है।
अपने परिवार की सुरक्षा करना भी।
और मैंने क्या किया?
जिस दिन वांडा ग़ायब हुई, मैं भी ग़ायब हो गया था। मैं फुटबॉल मैच में जाकर नशे में धुत हो गया था।
और मुझे तुम्हें थेरेपी में देखने के लिए भी माफ़ कर दो।
मेरा ऐसा करने का कोई इरादा नहीं था। सच में, नहीं था।
मैंने अपना नाम सुना और मुझे लगा कि मुझे इसे बंद कर देना चाहिए, लेकिन...
मैं इसे बंद नहीं कर सका। मैं नहीं कर सका।
ऐसा लग रहा था जैसे कायनात मुझसे कह रही हो,
"डीडो, ग़ौर से सुनो।
क्योंकि यह सच है।
तुम बेवकूफ़ हो और अगर तुम नहीं सुधरे
तो तुम सब कुछ खो दोगे।"
डीडो, तुम बेवकूफ़ नहीं हो।
मुझे ऐसा नहीं कहना चाहिए था।
पर, कार्लोटा, तुमने सही कहा था। मैं बेवकूफ़ हूँ।
मैं हमेशा से ही बेवकूफ़ हूँ।
मैंने इसी तरह ज़िंदगी जी है।
इसी तरह मैंने स्कूल की पढ़ाई पूरी की।
इसी तरह तुम मुझे मिली।
प्यारा बेवकूफ़, डीडो।
किसी को भी किसी बेवकूफ़ से ज़्यादा उम्मीदें नहीं होतीं।
तो क्या हुआ अगर तुमने गड़बड़ कर दी? इसमें कोई बड़ी बात नहीं है।
तुम्हें पड़ोसी लड़के जितने ग्रेड नहीं मिले या तुम उसके जितना नहीं कमाते?
डीडो तो ऐसा ही है!
डीडो, तुम सच में इस बात पर यक़ीन नहीं करते, है ना?
क्या तुम्हें नहीं पता कि... कि तुम मेरे लिए क्या मायने रखते हो?
कार्लोटा, हर दिन मुझे यही फ़िक्र रहती है कि तुम आकर कहोगी,
"डीडो, मैंने बहुत बड़ी ग़लती कर दी। हम तलाक ले रहे हैं।"
और हर दिन, किसी ना किसी तरह ऐसा नहीं होता।
मुझे नहीं पता कि यह इसलिए है क्योंकि हमारे बच्चे बहुत जल्दी हो गए थे,
तो शायद तुम्हें लगता है कि तुम मेरे साथ फँस गई हो।
मुझे नहीं पता।
मैं तुम्हें बहुत प्यार करता हूँ, कार्लोटा।
तुम्हारे साथ शादी करना मेरी ज़िंदगी की सबसे अच्छी चीज़ है।
और जब मैं सुबह तुम्हें मेरी ओर मुस्कुराता हुआ देखता हूँ,
तो मेरा ख़ुशी से चिल्लाने का मन करता है।
और मैं अब भी हर सुबह ख़ुद से पूछता हूँ,
"डीडो, आख़िर तुमने यह कैसे कर लिया?"
मुझे यह समझ में नहीं आता।
मुझे समझ में नहीं आता कि तुम जैसी इंसान
मेरे जैसे इंसान के साथ क्यों रह रही है।
मुझे समझ नहीं आता।
मैं...
- मैं चाहता था... - नहीं।
- चुप हो जाओ। - ठीक है।
डीडो, मेरी पैंट की ज़िप खोलो, ठीक है?
ठीक है।
- ठीक है। हाँ। - ठीक है।
यहाँ एक बटन है।
हाँ।
- महसूस हुआ? - मुझे मिल गया।
- क्या तुम... - हाँ।
- मिल गया। - ठीक है, फिर।
- अब यहाँ आओ। - हाँ।
ठीक है।
- नीचे, नीचे। - अच्छा।
थोड़ा और नीचे।
- थोड़ा और नीचे। - हो गया!
ओह, यार। हे भगवान।
ओह, हाँ। ठीक है। ठीक है।
- ठीक है। ठीक है। - मैं लेट जाती हूँ।
रुको। एक सेकेंड रुको।
- नहीं। थोड़ा-सा नीचे। - ठीक है।
हाँ। ओह, भगवान।
- हे भगवान। - हे भगवान।
हे भगवान।
दिन 68
...यह बेचारी दिखती है ना?
यह भाड़ में जाए! मैं जा रही हूँ।
मैं जा रही हूँ!
मैं कोई...
बंद करो! मुझे फ़िल्माना बंद करो!
- तुम सब लोग दूर हो जाओ! - हे भगवान।
मुझे माफ़ कर दो, वांडा।
मुझे यह तुम्हें नहीं दिखाना चाहिए था।
नहीं, नहीं। मुझे ख़ुशी है कि तुमने मुझे यह दिखाया।
मैं... मैं बस... मैं कसूरवार जैसा महसूस कर रही हूँ।
अपनी आँखें बंद करो।
क्यों?
बस अपनी आँखें बंद करो।
ठीक है, बस कुछ भी अजीब मत करना।
मैं इस समय बहुत कमज़ोर महसूस कर रही हूँ।
ठीक है। अपनी आँखें खोलो।
वह क्या है?
मुझे पता था तुम वीडियो देखकर दुखी हो जाओगी,
तो मैंने सोचा कि मैं तुम्हारे लिए तुम्हारी सारी मनपसंद खाने की चीज़ें लाकर तुम्हें खुश करने की कोशिश करूँगा।
यह आधी रात की दावत है!
तो सबसे पहले है, एक अनानास।
क्योंकि विदेश में तुमने जो पहली छुट्टी मनाई थी,
तब तुम्हारे पिता ने तुम्हें अपना पिना कोलाडा पीने दिया था।
- और तुमने कहा था कि वह... - मेरी चखी हुई सबसे बेहतरीन चीज़ थी।
हाँ।
नाचोस।
विशेष रूप से मीठी मिर्च,
क्योंकि तुम्हें अपनी उँगलियों पर इसका चिपका हुआ मसाला पसंद है।
और जैतून
क्योंकि तुमने ख़ुद को इन्हें पसंद करने के लिए मजबूर किया
ताकि लोग सोचें कि तुम परिष्कृत हो।
और सबसे बढ़िया...
चीज़ स्ट्रिंग्स।
और पुराने समय की खातिर...
फ़िक्र मत करो। इसमें टूना नहीं है।
वाह।
तुम्हें यह सब याद है?
मुझे लगता है कि शायद किसी ने मेरे लिए अब तक यह सबसे प्यारी चीज़ की है।
मेरे पिछले जन्मदिन पर,
उस समय वाले मेरे बॉयफ्रेंड ने मुझे एक एयर फ़्रायर कुकबुक दी थी।
मेरे पास तो कभी एयर फ़्रायर था ही नहीं।
हाँ, मैं यह नहीं कह रही कि तुम मेरे बॉय...
रुको, मेरे पास कुछ और भी है।
- हाँ? - हाँ।
हाँ?
मैं नहीं कर सकता। मुझे माफ़ कर दो।
ठीक है।
- मैं नहीं चाहती थी... - सच कहूँ तो ऐसा नहीं है कि मैं ऐसा नहीं करना चाहता।
बात इसके बिल्कुल विपरीत है।
मतलब, हैलो?
तुम मुझसे बात करने वाली सबसे आकर्षक लड़की हो।
हालाँकि यह सिर्फ़ इसी के बारे में नहीं है।
तुम मज़ाकिया और होशियार हो
और दुनिया से बिल्कुल नहीं डरती हो।
और मैं आज तक किसी ऐसे इंसान से नहीं मिला जो तुम जैसा मजबूत और बहादुर हो।
पर मैं वह डरावना आदमी नहीं बनना चाहता...
और, हाँ। मुझे पता है कि इस समय मैंने तुम्हें अपने तहख़ाने में बंद करके रखा हुआ है,
- जो कि बहुत डरावनी बात है, पर... - क्रिस।
शांत हो जाओ। सब ठीक है।
ऐसा नहीं है कि मैंने इस बारे में कभी सोचा नहीं।
मतलब, मैं एक मर्द हूँ।
बस...
रुको, देखो। मैंने गूगल पर देखा था।
"अगर शक्ति का असंतुलन हो, तो यह तय करना कठिन हो सकता है
कि सहमति स्वैच्छिक है या नहीं,
और सच्ची सहमति प्राप्त करना असंभव भी हो सकता है।"
तो, अब मैं विदा लेता हूँ
और तुम्हें अच्छी शाम बिताने की शुभकामनाएँ देता हूँ।
बाय।
पाँचवाँ. स्वीकृति
हे भगवान।
तो, मैंने अपनी बेटी के साथ इस पर चर्चा की।
हम दोनों इस बात से बहुत गुस्सा हैं कि तुमने हमारी संपत्ति में घुसपैठ की।
और दुर्भाग्यवश, चूँकि यहाँ मेरी की गई व्यवस्था पूरी तरह से कानूनी नहीं है,
तो अगर तुम इसकी रिपोर्ट करोगे, तो हम गंभीर संकट में पड़ सकते हैं।
हम कुछ नहीं कहेंगे। मैं कसम खाता हूँ।
घूम जाओ।
- आपको ऐसा करने की ज़रूरत नहीं है। - घूम जाओ।
मैं तुम्हें प्यार करता हूँ।
मैं भी तुम्हें प्यार करती हूँ।
बात यह है कि मैं समझती हूँ।
एक माँ होने के नाते।
अगर मेरी टॉनी लापता हो जाए, तो मैं उसे ढूँढने के लिए नरक की गहराइयों तक भी चली जाऊँगी।
और ऑनलाइन जाकर मामूली रिसर्च करने के बाद,
मुझे स्पष्ट हो गया है कि तुम दोनों डीप स्टेट के गुप्त एजेंट नहीं हो।
- बिल्कुल। हाँ। - हाँ।
डीडो, तुम्हें शायद अपनी सोशल मीडिया पर उपस्थिति को लेकर दोबारा सोचना चाहिए।
तुम बहुत सारे मीम पोस्ट करते हो।
बहुत सारे।
और वे अच्छे नहीं हैं।
मैं इस बात को ध्यान में रखूँगा।
उम्मीद करती हूँ कि तुम उसे ढूँढ लोगे।
मैं कल्पना भी नहीं कर सकती कि अगर मैं टॉनी को खो दूँ, तो मैं क्या करूँगी।
बस यह बात स्पष्ट करनी है :
अब हम दोनों जा सकते हैं?
- हाँ। - ठीक है, चलो फिर चलते हैं।
मैं इसे यहाँ रख देता हूँ।
हमने आपकी थोड़ी वोडका पी थी।
मैंने एक डिब्बा लज़ान्या भी खाया था।
मैं उसके बदले आपको और देना चाहूँगा।
डीडो।
अगर आप मुझे अपना बैंक का विवरण दे दें,
- तो मैं वहाँ पैसे भेज... - अह-अह।
हमें समझने के लिए आपका बहुत बहुत शुक्रिया।
माँ होने के नाते माँ से कह रही हूँ,
मैं इसके लिए बहुत आभारी हूँ।
एक और चीज़।
आपकी पिछली बाड़ में एक छोटा सा छेद है।
- मैं इसे... - डीडो।
दिन 80
अरे, वाह।
हैलो!
तुम कौन हो?
दिन 80 एक रेडस्टार्ट
मुझे मिलने आने के लिए शुक्रिया, नाना जी।
वांडा।
नानी ने अभी-अभी मुझे यह दिया।
मिशेल राउच टास्क फ़ोर्स वांडा क्लैट
एक पुलिसवाली मेरी वैन के बारे में पूछ रही थी।
क्या मेरे लिए एक अलग टास्क फोर्स है?
कमाल है।
क्या? क्या पता यह अच्छी बात हो।
अगर वे तुम्हारी वैन के बारे में जानते हैं, तो हो सकता है कि वे लेंका और लुकास के बारे में भी जानते हों?
लेकिन वे लुकास को नहीं, बल्कि मुझे ढूँढ रहे हैं!
शांत हो जाओ।
सब ठीक हो जाएगा। हम इसका हल निकाल लेंगे।
साथ मिलकर।
वन्यजीव तस्करी कैपिटन - किंग
लेंका नेमकोवा - ब्रॉअर - लुकास
हमें यह सब बंद करना होगा।
यह जासूसी करना,
घुसपैठ करना और पुलिस से झूठ बोलना बंद करना होगा।
मैं यह नहीं कह रही कि हमें हार मान लेनी चाहिए।
ठीक है।
हम तलाश करते रहेंगे।
बस इस तरह से नहीं।
जो कुछ अभी भी हमारे पास है, हमें उसे संभालना होगा।
हमारा और ओले का ख़्याल रखना होगा।
नहीं तो, वांडा के पास घर वापस आने के लिए कुछ नहीं बचेगा।
ठीक है।
दिन 97
राष्ट्रपति को शीघ्र ही सूचित कर दिया जाएगा।
अमेरिकी जनता...
ऊप्स।
नानी? नानी, मैं क्रिस बोल रहा हूँ। सब ठीक है?
अचानक से सारी बत्तियाँ बुझ गईं।
चिंता मत कीजिए, मैं अभी वापस आ रहा हूँ।
नहीं, नहीं, तुम्हें आने की ज़रूरत नहीं है। मैंने लुकास को फ़ोन कर दिया है।
- लुकास? - ठीक है, मैं देखता हूँ, ठीक है?
फ़्यूज बॉक्स कहाँ है?
तुम्हारे नानाजी के पुराने हॉबी के कमरे में।
क्या अंदर कोई है?
हैलो?
क्या अंदर कोई है?
क्रिस?
वांडा।
- हमें यहाँ से निकलना होगा। - हाँ।
क्या अंदर कोई है?
- यहाँ ऊपर आ जाओ! - रुको।
तुम क्या कर रही हो?
वांडा, चलो!
ज़ोल्टन स्पिरांडेली द्वारा रचित कहानी पर आधारित
उप-शीर्षक अनुवादक : गुरप्रीत कौर